Ejnar Sylvest
Ejnar Sylvest var en dansk praktiserende læge, der virkede på Bornholm. Han blev student fra Frederiksborg Statsskole i 1899. I 1933 blev han dr.med. på sin afhandling om bornholmsk syge (myalgia epidemica eller morbus Sylvest), som han havde opdaget, beskrevet og navngivet under en epidemi af sygdommen i 1930. Siden har dette sygdomsnavn fundet international anerkendelse.